|  |  |
| --- | --- |
| Møde den: 8. april 2024 kl. 13.00-15.00  Mødelokale på 6. etage i bygning 1350  Akademisk Råd  Til stede: Anna Piil Damm, Anne Bøllingtoft, Caroline Grønkjær Madsen, Emil Karlebjerg, Helle Spindler, Inger Mørch Hauge, Jean‐Paul de Cros Peronard, Merete Elmann, Michael H. Jensen, Nabanita Datta Gupta, Nina Melanie Mølgaard Nielsen, Morten Rask (prodekan), Olivia Belling‐Nami, Niels Mejlgaard (prodekan), Rune Stubager, Sarah Kjøller Christensen, Sofie Elise Schmidt, Susanne Jensen, Thomas Friis Søgaard, Thomas Pallesen (dekan) og Vibeke Lehmann Nielsen.  Fraværende: Klaus G. Grunert, Palle Bo Madsen og Katrine Rasmussen (observatør for adjunkterne)  Endvidere deltog: Anja Sandholt Hald (referent). | Referat |

# Godkendelse af referat

Akademisk Råd godkendte referatet uden bemærkninger.

# Orientering og drøftelse

* Formanden:
  + Kvartalsmødet mellem forpersonerne og rektor

Æresdoktorer: Der er ved at blive udarbejdet en ny skabelon til indstilling af æredoktorer.

Økonomi: Universitetets økonomi har det bedre. Det skyldes særligt, at det i 2023 gik bedre på det finansielle markeder i 2023. For at minimere risikoen for tilsvarende kursfald i universitetets investeret midler, har universitetsledelsen besluttet at ændre investeringsprofilen. Fremadrettet vil der i højere grad blive investeret i kortsigtet obligationer.

Bygningsområdet: Planerne for byggeriet i universitetsbyen kører efter planen, inkl. den udmeldte forsinkelse. Den tredje passage under Nørrebrogade er også i proces.

* + Input fra de akademiske råd til AU’s nye strategi

Aarhus Universitet skal have ny strategi, som forventes at være på plads i foråret 2025. Forpersonerne har meddelt, at rådene gerne vil komme med input til strategien så tidligt som muligt, hvilket rektor var lydhør overfor. Forventningen er, at input til strategi skal drøftes på det kommende rådsmøde. Herefter vil forpersonerne udarbejde en fælles indmelding fra rådene.

* + Revision af forretningsorden

Formanden planlægger en mindre revision af rådets forretningsorden. Der skal blandt andet tilføjes et punkt om mødesprog, og en rettelse af, at ph.d.-studerende vælges for 2 år ad gangen.

* + Ny ph.d.-studerende i rådet

En af de ph.d.-studerende har trukket sig fra rådet. Rektor udpeger via valgsekretariatet en ny repræsentant efter enstemmig indstilling fra de tilbageværende repræsentanter i den pågældende valggruppe. De ph.d.-studerende indgår i valggruppen med samtlige VIP-repræsentanter, hvorfor det er samtlige VIP’ere og ph.d.-studerende i rådet der skal indstille en ny repræsentant.

Medlemmer af rådet besluttede at bede ph.d.-skolen om at kontakte ph.d.-foreningen Phabuss om indstilling af kandidater og evt. suppleanter. Det er vigtigt, at der gøres opmærksom på, at mødesproget er dansk, og at der ønskes en faglig spredning blandt ph.d.-repræsentanterne.

* Dekanen:
  + Kandidatreform

Arbejdet med kandidatreformen er fortsat i gang. Der forventes, at det i slutningen af maj offentliggøres, hvordan reformen skal implementeres.

Rektor har over for forpersonerne for de akademiske råd oplyst, at dimensioneringen skal forventes at ramme bredt på universitetet.

Der vil blive tildelte flere studiepladser på engelsksprogede uddannelser. Dekanen gjorde opmærksom på, at der er fokus på at få fyldt de internationale studiepladser med dygtige studerende.

* + VIVE rapport - *Sexisme og karriereforløb på danske universiteter*

Dekanen oplyste, at VIVE har udgivet en rapport om ”Sexisme og karriereforløb på de danske universiteter”. Rapporten viser problemstillinger, som der fortsat skal gøres en indsats for at undgå. Rapporten har været drøftet i fakultetets samarbejdsudvalg FSU, og den har været inddraget under en fakultetsdag med fokus på inklusion. Herudover har det været drøftet i ph.d.-kredsen.

Der har været bred enighed om, at problemstillingen er meget alvorlig og skal i fokus både centralt og ikke mindst lokalt.

Rådet drøftede kort rapporten og besluttede at sætte den på dagsordenen på et senere tidspunkt.

* + Medforfattererklæring

Efter opfordring fra Akademisk Råd, er der i regi af ph.d.-programlederkredsen udarbejdet en opdateret medforfattererklæring. Den opdateret medforfattererklæring medsendes referatet.

# Orientering om regnskab 2023

Dekanen opsummerede fra det vedlagte regnskab, at 2023 endte med et væsentlig bedre resultat end forventet ved indgangen af 2023. Det skyldes bl.a. et fald i energipriserne og, at der ikke blev brug for den afsatte risikopulje.

Rådet fik herefter kort præsenteret processen for udarbejdelse af budgetterne. Arbejdet starter allerede i efteråret forud for et kommende års finanslov. Her udarbejdes et primobudget for det følgende år efter drøftelse med ledelsen. Primobudgettet justeres efter 1. kvartal (ØR1), og der udarbejdes en mere summarisk halvårsopgørelse (ØR2). Efter 3. kvartal udarbejdes endnu en statusrapport (ØR3), som sigter mod årsafslutningen og anvendes i forbindelse med udarbejdelsen af budgettet for det følgende år.

Medlemmer af rådet efterspurgte en tidligere involvering, så de bedre kan være i stand til at rådgive dekanatet. Derfor blev det besluttet at sætte en drøftelse forud for budgetvedtagelsen på dagsordenen som fast punkt i efteråret. I den forbindelse udsendes det opdaterede budgetnotat.

# Fysiske rammer

Medlemmer af rådet havde efterspurgt status for campusudviklingen, særligt i forhold til Samfundsfaglig kantine og Nordøstre hjørne.

Campusudviklingsplanerne har for nuværende 4 projekter:

* Flytning af Fuglesangsalle til Universitetsbyen
* Flytning af administrationen
* Udvikling af Nordøstre hjørne
* Flytning af bibliotek og Business Factory på BTECH i Herning.

I udviklingen i og omkring Nordøstre hjørne arbejdes der blandt andet på at få etableret et student-hub, hvor alle studenterrettede aktiviteter samles i og omkring den nordlige passage under Nørrebrogade. Herunder også bibliotek, studiecafe, undervisningslokaler, grupperum og andre studierelateret rum. Der er fokus på arealudnyttelse og lokaleindretning, og i den forbindelse er der nedsat brugergrupper med relevante repræsentanter.

Kantineoperatøren i kantinen i Nordøstre hjørne har opsagt samarbejdet, og der arbejdes på et kantineudbud.

Forud for mødet havde de studerende spurgt til en række specifikke udfordringer omkring stikkontakter, knagerækker mv. Disse udfordringer gives videre til bygningsservice.

# Godkendelse af forslag til prisopgaver 2025

Akademisk Råd støttede det indkomne forslag til prisopgave fra Juridisk Institut.

# Indstilling af medlemmer til Redaktionskomitéen for Omnibus

Rådet besluttet at indstille Emil Karlebjerg som studenterrepræsentant og Svend-Erik Skaaning som VIP-repræsentant.

# Eventuel kommunikation fra mødet til Universitetsledelsen

# Eventuelt

Mødet sluttede kl. 15.15